क्यूबा का दावा: हमारा नागरिक सबसे वृद्ध\nमार्टिनेज़ का कहना है कि वे 123 साल के हैं जबकि क्यूवा के विशेषज्ञ मानते हैं कि उनकी उम्र इससे चार साल कम हो सकती है.

यदि इसकी पुष्टि हो जाती है तो मार्टिनेज़ इस समय सबसे वृद्ध व्यक्ति होने का रिकॉर्ड रखने वाले एक 113 वर्षीय कैरिबियाई नागरिक से आगे हो जाएँगे.

मार्टिनेज़ का कहना है कि उनका जन्म 19वीं शताब्दी में हेती में हुआ था.

वे मानते हैं कि उनकी लंबी उम्र का कारण सिगार और मदिरा आदि के सेवन से बचे रहना है.

लेकिन वे ये भी कहते हैं कि वे अच्छा खाना खाते हैं और जीवन में कई महिलाओं से उनके प्रेम संबंध रहे हैं.

मार्टिनेज़ का कहना है कि वे क्यूबा 1925 में आए थे और वहाँ गन्ने की एक प्लांटेशन में काम करने लगे.

विशेषज्ञों का मानना है कि वे उतने वृद्ध तो नहीं लगते जितना बताया जा रहा है क्योंकि वे आराम से चल-फिर सकते हैं और ख़ूब मज़ाक करते हैं.

क्यूबा की सरकार ने '120  क्लब' की शुरुआत करते हुए विश्व को उनके बारे में बताया.

इस क्लब की सदस्यता उन लोगों को मिलती है जिनकी उम्र 100 साल से ऊपर है और इसे शुरु करने का विचार राष्ट्रपति फीदल कैस्ट्रो का जो ख़ुद 78 वर्ष के है.

क्यूबा का दावा है कि वहाँ मुफ़्त चिकित्सा उपलब्ध करवाने के कार्यक्रम के चलते वह लंबी उम्र तक जीने वाले पुरुषों और स्त्रियों के रहने के लिए सबसे बेहतर जगह है.

\n\ntl;डॉ:
क्यूबा की सरकार ने दावा किया है कि दुनिया में सबसे वृद्ध व्यक्ति क्यूबा में रहने वाले बैनितो मार्टिनेज़ हैं.